# Justér kurver

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

Digikams billedplugin Justér kurver er et værktøj til ikke-lineær justering af luminositetskalaer og farvekanaler.

KDE
Digikam

# Indledning

Kurveværktøjet er det mest sofistikerede værktøj som kan bruges til at justere billedernes toneomfang. Start det fra menupunktet i billededitorens menulinje: Ordn Farver Kurvejustering.

Dette plugin indeholder en visuel kurve at bruge som intensitetsværdier for det aktive lag (histogrammet). I redigeringstilstanden Glat for kurven, ændrer du kurvens udseende ved at tilføje nye punkter på kurven eller ændre punkternes tilstand. En anden måde er at tegne hele kurven manuelt i redigeringstilstanden Fri for kurven. I begge tilfælde, er effekten automatisk tilgængelig i billedets forhåndsvisningsområde.

## Brug af pluginnet

### Dialogen for værktøjet justér kurver

Til højre er både originalen og en forhåndsvisning af resultatbilledet tilgængelig. Forhåndsvisningen af resultatbilledet opdateres dynamisk ifølge pluginnets indstillinger. Til venstre er følgende tilvalg tilgængelige:

- Ændr Kanal: Dette dropned-felt gør det muligt at vælge den specifikke kanal som skal ændres af værktøjet.

  - Lysstyrke: Ændrer intensiteten af alle billedpunkter.

  - Rød: Ændrer rød farvemætning for alle billedpunkter.

  - Grøn: Ændrer grøn farvemætning for alle billedpunkter.

  - Blå: Ændrer blå farvemætning for alle billedpunkter.

  - Alfa: Ændrer gennemsigtighed for alle billedpunkter.

- Ved siden af dette felt er der to ikoner til at vælge lineær eller logaritmisk visning af histogrammet. Det lineære tilstand er oftest mest nyttig for billeder som er taget med en digitalkamera. For billeder som indeholder store områder med konstant farve domineres et lineært histogram imidlertid af en enkelt bjælke. I dette tilfælde er et logaritmisk histogram mere passende.

- Kurvens Type for kanalen: Dette dropned-felt ændrer om kurven redigeres med tilstanden Glat eller Fri. Glat tilstand begrænser kurvetypen til en glat linje med stræk og sørger for en realistisk optegning. Fri tilstand lader dig tegne kurven med frihånd ved at bruge musen. Med kurvesegmenter spredt over hele gitteret bliver resultatet overraskende, men næppe muligt at gentage.

- Hovedområdet for at redigere kurver: Den vandrette linje (x-aksen) repræsenterer inddataværdier (de er værdiniveauer fra 0 til 255). Den lodrette linje (y-aksen) er kun en skala for uddatafarver for den valgte kanal. Styrekurven tegnes på et gitter og går fra nederste venstre hjørne til øverste højre hjørne. Markørens x/y-position vises permanent i øverste venstre del af gitteret. Hvis du klikker på kurven, laves et styrepunkt. Du kan flytte det for at bøje kurven. Hvis du klikker udenfor kurven, laves også et styrepunkt, og der inkluderes automatisk i kurven. Hvert punkt på kurven repræsenterer altså et x-niveau, som svarer til en y-farve. Hvis du for eksempel flytter et kurvesegment til højre, dvs. mod lysere toner, kan du se at de lyse toner svarer mørkere farvetoner i uddata, og at billedpunkterne som svarer til kurvesegmentet bliver mørkere. At flytte til højre for farvekanaler mindsker farvemætningen og kan nå komplementfarven. For at fjerne alle styrepunkter (bortset fra de to endepunkter), klikkes på knappen Nulstil værdier. For at kun fjerne et punkt, flyttes det ovenpå et anden punkt. Forhåndsvisningen af originalbilledet har en rød markør tilgængelig. Hvis du placerer markøren over et område du vil ændre, tegnes en tilsvarende linje på kurvens gitter som angiver originalværdien. Opret et punkt på linjen og flyt det opad eller nedad ifølge hvad du ønsker.

- Gem som og Indlæse: Disse knapper bruges til at gøre netop det. Alle kurver som du har indstille kan gemme i filsystemet og senere indlæses. Filformatet som bruges er Gimp-kurveformatet.

- Nulstil alt: Knappen nulstiller alle kurvernes værdier for alle kanaler.

Værktøjet for at justere kurver har flere funktioner som gør det nemmere at placere punkter på styrekurverne. At klikke med museknappen i forhåndsvisningen af originalbilleden giver en lodret punktformet linje i kurveværktøjets diagramområde. Linjens position svarer til billedpunktværdien som musemarkøren befinder sig på ovre i billedvinduet. At klikke og trække museknappen opdaterer den lodrette linjes position interaktivt. På denne måde er det muligt at se hvor forskellige billedpunktværdier i billedet findes på styrekurven, og det hjælper til med at opdage stedet for billedpunkter med skygger, mellemtoner og lyse toner.

På denne måde, og med de tre knapper for Farvehentning laves automatisk styrepunkter på kurven i alle kanaler for skygger, mellemtoner og lyse toner. Aktivér farvehenteknappen som du vil bruge, og klik på området med forhåndsvisning af originalbilledet for at oprette styrepunkter på hver af styrekurverne for rødt, grønt, blåt og lysstyrke.

Tilvalget Indikator for overeksponering lægger farverne sammen hvis mere end en kanal for et billedpunkt er overeksponeret, og du vil se den kombinerede farve som gives af kanalforstærkningsindstillingerne. Denne regel gælder kun resultatets forhåndsvisningsområde, og har ingen effekt på den endelige optegning.

## Pluginnet i gang

Nedenfor ser du et sorthvidt fotografi korrigeret i kanalen lysstyrke. Henteværktøjet for skyggeton er brugt til at bestemme kurverne som skal bruges på originalen. Originalbilledet er (1), det korrigerede billede (2).

### Værktøjet Justér kurver i gang