# Teravustamismask

Gilles
Caulier

    caulier dot gilles at free.fr

DigiKami teravustamismaski plugin võimaldab parandada pildi teravust. See kasutab Gimpi teravustamise (Unsharp) algoritmi, mille autoriõigus kuulub Winston Changile.

KDE
Digikam

# Sissejuhatus

Fookusest väljas fotod ning enamik digipilte vajab teravuse korrigeerimist. Põhjuseks on see, et digitaliseerimisel tuleb värvid lahutada üksteisest kergelt erinevateks värvideks, samas liidetakse üheks diskreetimissagedusest allapoole jäävad elemendid. Sestap renderdatakse teravad piirid veidi hägustatuna. Sama ilmingut võib täheldada näiteks värvipunkte paberile trükkides.

Teravustamismaski filter teravdab pildi servi ilma müra suurendamata. See on tõeline teravustamisfiltrite kuningas. See võrdleb pilti selle hägustatud versiooniga. See on üldlevinud fotode korral ning annab märksa parema tulemuse kui standardne teravustamisfilter.

Mõned skännerid võivad skaneerimisel samuti teravustamisfiltrit kasutada. Kui soovid oma pilte igakülgselt kontrollida, oleks mõttekas see võimalus välja lülitada.

Teravustamismaski filter on suurepärane vahend ähmasuse eemaldamiseks fotodelt (vaata selle kohta lähemalt seda veebilehekülge).

## Plugina kasutamine

### Teravustamismaski dialoog

Pildipaneel ja originaalpildi eelvaatlus võimaldavad täpsustada ala, millele filtri rakendamise tulemust näidatakse kohe eelvaatluse alal.

Dialoogis on kaks olulist parameetrit: Raadius ja Kogus. Vaikeväärtused peaksid enamasti hästi sobima. Raadiuse või koguse suurendamine tugevdab efekti. Ära lase end siiski eksitada: kui muudad teravustamismaski liiga tugevaks, võimendatakse ka pildil olev müra ning teravdatud servade kõrvale tekivad omamoodi lõhed.

Raadius võimaldab määrata, kui paljusid piksleid mõlemal pool serva teravustamine mõjutab. Suure lahutusega piltidel on raadius võimalik suurem määrata. Pilti on alati kõige mõttekam teravustada selle maksimaalse lahutuse juures.

Kogus määrab ära protsentuaalse erinevuse originaali ja originaalile lisata hägustatud pildi vahel. See võimaldab määrata teravustamise tugevuse.

Lävi määrab ära erinevuse koguse rakendamiseks vajaliku maksimaalse RGB-väärtuse osa. See võimaldab määrata pikslites minimaalse erinevuse teravustatavale servale. Nii saab kaitsta ühtlase tooniüleminekuga alasid teravustamise ees ja vältida müra tekkimist nägudel, taevas või veepinnal.

## Plugin tegevuses

See on näide, kuidas teravustamismask võib muuta kogu sinu elu. Originaalpilt on (1) ja korrigeeritud pilt (2). Teravustamismask rakendati raadiusega 6,0, kogusega 0,5 ja lävega 0,0.

### Teravustamismaski tööriist tegevuses