# Korrigering af linseforvrængning

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

Digikams billedplugin Linseforvrængning er et værktøj til at reducere sfærisk afvigelse forårsaget af en kameralinse. Det anvender en algoritme med copyright af David Hodson.

KDE
Digikam

# Indledning

Tøndeforvrængning er associeret med vidvinkel (eller minimale zoom-) linser. Det får billedet til at fremstå som udadbøjet som en tønde. Du kan se dette når der findes lige linjer i billedet i nærheden af billedets periferi. Pudeforvrængning er den modsatte defekt og er associeret med telelinser (maksimal zoom) eller undervandsbilleder. Billederne fremstår indadbøjede, omkring midten. Effekten der er ofte mindre synlig i forhold til tøndeforvrængningen, men er lige så synlig nær kanterne. Disse forvrængninger kan let elimineres med dette plugin uden synlige kvalitetstab.

Dette plugin håndterer geometriske forvrængninger. Kromatisk afvigelse korrigeres ikke.

Følgende figurer forklarer hovedtyperne af geometriske forvrængninger:

- (1): pudeforvrængning.

- (2): ingen forvrængning.

- (3): tøndeforvrængning.

## Typer af linseforvrængning

## Anvendelse af plugin

Først en kort forklaring. De geometriske korrektioner anvender fjerde-ordens polynomium-koefficienter.

- Første-ordens-koefficienten ændrer billedets størrelse. I dette plugin, kaldes dette for Zoom.

- Anden-ordens-koefficienten behandler linsers overordnede geometriske forvrængning og kan korrigere billedets konvekse eller konkave form.

- Tredje-ordens-koefficienten har en lignende afrundende effekt, men aftager mod kanterne. Dette udnyttes ikke i dette plugin.

- Fjerde-ordens-koefficienten korrigerer kanter invers i anden-ordens-afrunding. Kombineret med anden-ordens-korrigering, kan de geometriske forvrængninger næsten elimineres fuldstændigt.

### Korrigeringsdialog for linseforvrængning

Du kan styre filteret med de fire skydere:

Generel: Denne værdie kontrollere den totale anden-ordens-forvrængningen. Negative værdier korrigerer udadgående forvrængning, mens positive værdier korrigerer indadgående forvrængning.

Kant: Denne værdi kontrollerer den totale forvrængning af fjerde orden. Kantkontrollen har større effekt ved billedets kanter end i centrum. For de fleste linser har parameteren Kant modsat fortegn sammenlignet med parameteren Total.

Zoom: Denne værdi reskalerer den samlede billedstørrelse (første-ordens-korrigering). Negative værdier formindsker mens positive værdier forstørrer.

Lysstyrke: Denne værdi justerer lysstyrken i billedets hjørner. Negative værdier mindsker lysstyrken mens positive værdier øger den.

For at hjælpe dig med at vælge de bedste filterindstillinger, har dette plugins dialog en forhåndsvisning forvrængningskorrigeringen, der udføres med et krydset net-mønster. Værdierne du anvender på dit billede vil blive gemt og kommer frem med samme værdier næste gang du kalder dette plugin.

Korrigeringen af udadgående eller indadgående forvrængning skal gøres inden beskærings- eller størrelsesændringer (inklusive rettelse af perspektiv). I virkeligheden skal korrigering af udadgående eller indadgående forvrængning være det allerførste skridt med det oprindelige billede. Hvis du beskærer billedet og derefter anvender korrigeringen af udadgående forvrængning bliver effekten åbenbart forkert.

For at hjælpe dig sørger for værktøjet også for en lodret og vandret guide. Flyt musemarkøren på forhåndsvisningen for at vise guiden med stiplede linjer. Flyt musemarkøren til en vigtig plads på billedet, f.eks. havet eller kanten på en bygning og tryk på venstre museknap for at fastfryse de stiplede linjers position. Justér nu udadgående eller indadgående korrigering ifølge guiden.

Når korrigeringen af indadgående forvrængning bruges, får resultatet en sort kant i hjørnerne. Du skal beskære den med et beskæringsværktøj du kan finde i billededitorens menu Omdan Beskær eller via zoom-skyderen i denne dialog.

For de fleste billeder er det tilstrækkeligt at bruge korrigering af udadgående forvrængning. Dog er næste logiske trin for visse billeder som facader, rammer, malerier, at bruge perspektivkorrigering for at gøre alle vinkler 90 grader. Bemærk at når du holder kameraet i hånden, introducerer du næsten altid en eller anden form for perspektivforvrængning.

## Plugin i arbejde

Dette er et eksempel på udadgående korrigering anvendt på en kirke i nordnorge. Det oprindelige billede er (1), og det korrigerede billede er (2).

Værdierne som bruges i eksemplet er:

- Generel = -40.

- Kant = 0.

- Zoom = -20.

- Lysstyrke = 0.

### Forhåndsvisning af korrigering af linsforvrængning