# Korrektion af varme billedpunkter

Gilles
Caulier

    caulier dot gilles at free.fr

Unai
Garro

    ugarro at telefonica dot net

Digikam pluginnet Varme billedpunkter lader dig fjerne varme billedpunkter i et fotografi taget med en defekt kamera-CCD. Det bruger algoritmer fra JPEGPixi-projektet med ophavsret ved Martin Dickopp.

KDE
Digikam

# Indledning

De fleste moderne digitale kameraer producerer billeder med talrige lyst farvede "dårlige billedpunkter" når der bruges en langsom lukkerhastighed. Natbilleder kan blive ødelagt af disse igh"dårlige billedpunkter". Der er tre forskellige typer af "dårlige billedpunkter":

- Faste billedpunkter: det er et billedpunkt der altid læses højt eller altid er på maksimumniveau ved alle eksponeringer. Dette producerer et lyst billedpunkt sædvanligvis af rød, blå eller grøn farve i det endelige billede. Et fast billedpunkt vil ske uafhængigt af lukkerhastighed, åbningsstørrelse eller nogen anden brugerindstilling. Det vil forekomme ved en normal eksponering og tenderer til at være mere tydeligt i lyse omgivelser.

- Døde billedpunkter: det er et billedpunkt der læser nul eller altid er fra på alle eksponeringer. Denne tilstand producerer et sort billedpunkt i det endelige billede. Ligesom Fast billedpunkt, vil et Dødt billedpunkt forekomme uanset lukkerhastighed, åbningsstørrelse eller anden brugerindstilling.

- Varme billedpunkter: det er et billedpunkt der læser højt (lyst) ved længerevarende eksponeringer som hvid, rød eller grøn farve. Jo længere eksponeringstiden, jo mere synlige er varme billedpunkter. Disse billedpunkter vil ikke være synlige i lyse omgivelser.

Bemærk endelig at faste eller døde billedpunkter vil forekomme på det samme sted for alle billeder. Hvis stedet for faste eller døde billedpunkter forekommer et andet sted, er det måske et varmt billedpunkt.

Faste, døde eller varme billedpunkter er især et problem når der tages billeder af høj kvalitet i raw tilstand, idet mange kameraer har indbygget undertrykkelse af varme billedpunkter, som automatisk bliver anvendt når JPEG-komprimering bruges (hvilket for det meste er tilfældet).

Pluginnet kan bruges til at ordne "Varme billedpunkter" eller "Faste billedpunkter" i et fotografi med en metode baseret på subtraktion af en sort ramme. Der er endnu ikke nogen manuel editor til at vælge dårlige billedpunkter.

## Opret den sorte ramme

Metoden med subtraktion af en sort ramme giver den nøagtigste fjernelse af "Varme billedpunkter" og "Faste billedpunkter". Først skal du oprette en "sort ramme" som reference. Dette er nemt at gøre. Når du har taget dine billeder færdigt med lang eksponeringstid, sættes en linsebeskyttelse på kameraet og der tages en "sort" billed med samme eksponeringstid som de tidligere billeder. Billedet bliver helt sort, men ved nærmere undersøgelse ser du at det har varme g faste billedpunkter (farvede punkter). De er placerede på samme position som på dine foregående billeder.

Indlæse filen i pluginnet med knappen Sort ramme. Pluginnet udfører automatisk detektering af varme og faste billedpunkter. De markeres i kontrolpanelets forhåndsvisningsområde.

Hvis du bruger et digitalkamera er det vigtigt at tage den sorte ramme igen næste gang du tager et billede med lang eksponeringstid, for at detektere nye varme og faste billedpunkter på grund af CCD-defekter.

## Brug pluginnet

### Dialogen for værktøjet varme billedpunkter

Som forklaret i foregående afsnit, skal du først indlæse en sot ramme som svarer til billedet som skal korrigeres. En automatisk tolkning udføres i den sorte ramme for at finde dårlige billedpunkter. Bemærk at pluginnet husker den foregående sorte ramme som blev brugt ved den seneste session med pluginnet, og den åbnes automatisk igen ved næste session.

Billedpanelet og forhåndsvisningen af originalen hjælper dig til at panorere i billedet. Forhåndsvisningsvinduet viser filterresultatet med nuværende indstillinger. Dårlige billedpunkter markeres i alle forhåndsvisningsområder.

Vælg et område for at se de dårlige billedpunkter i forhåndsvisningen og filtrets resultat med tilvalget 'Separat visning' i billedpanelet. Vælg bedste metode med Filter for at interpolere billedpunkter eller billedpunktblokke. Følgende filtre er tilgængelige:

- Middelværdi: Billedpunkterne ved siden af billedpunktblokken midles. Den resulterende farven tildeles til alle billedpunkter i blokken. For endimensional interpolering gøres det separat for et billedpunktbred, vandrette eller lodrette striber.

- Lineær: Billedpunkterne som har afstanden et fra billedpunktblokken bruges til at beregne en bilineær flade (todimensional), eller en samling lineære kurver (endimensionale), som senere bruges til at tildele interpolerede farver til billedpunkterne i blokken.

- Kvadratisk: Dette er standardfiltreringsmetoden. Billedpunkterne som har afstanden to eller mindre fra billedpunktblokken bruges til at beregne en bikvadratisk flade (todimensional), eller en samling kvadratiske kurver (endimensionale), som siden bruges til at tildele interpolerede farver til billedpunkterne i blokken.

- Kubisk: Billedpunkter som har afstanden 3 eller mindre fra billedpunktblokken bruges til at beregne en bikubisk flade (todimensional), eller en samling kubiske kurver (endimensionale), som siden bruges til at tildele interpolerede farver til billedpunkterne i blokken.

## Plugin i arbejde

Nedenfor ser du pluginnet for korrigering af varme billedpunkter brugt på et farvefotografi taget med et dårligt digitalkamera ved følsomheden 200 ISO med en langtidseksponering. Originalbilledet forstørret 300 % er (1), og det korrigerede billede er (2).

### Forhåndsvisning af korrigering af varme billedpunkter