# Tasemete kohendamine

Gilles
Caulier

    caulier dot gilles at free.fr

Digikam tasemete kohendamise plugin võimaldab käsitsi kohendada pildi histogrammi kanaleid.

KDE
Digikam

# Sissejuhatus

See tööriist on säritusprobleemide kohendamiseks märksa võimsam kui heleduse, kontrasti ja gamma kohendamise tööriist ning ainult mõnevõrra keerukam. Dialoog tundub esmapilgul päris keerukana, kuid põhimõtteliselt on oluline ainult sisendi tasemete ala, eriti histogrammi all paiknevad liugurid.

Plugin näitab aktiivse kihi või valiku (histogramm) intensiivsusväärtuste graafikut. Graafiku all paikneb viis liugurit, millega saab piirata ja muuda pildi intensiivsustaset. Liugureid vasakule nihutades muutub pilt tumedamaks, paremale nihutades heledamaks.

## Plugina kasutamine

### Tasemete kohendamise dialoog

Õigupoolest on lihtsaim viis asja tundma õppida nihutada kolme liugurit ja vaadata, kuidas pilt vastavalt muutub.

Paremal näeb nii originaal- kui ka sihtpildi eelvaatlust. Sihtpilti uuendatakse dünaamiliselt vastavalt plugina seadistuste muutmisele. Vasakul on kasutada järgmised valikud:

- Kanali tasemete muutmise liitkastis saab valida kanali, mida muuta:

  - Helendus: muudab kõigi pildi pikslite intensiivsust.

  - Punane: muudab pildi kõigi pikslite punase värvi küllastust.

  - Roheline: muudab pildi kõigi pikslite rohelise värvi küllastust.

  - Sinine: muudab pildi kõigi pikslite sinise värvi küllastust.

  - Alfa: muudab pildi kõigi pikslite läbipaistvust.

- Kanali Skaala liitkastis saab valida histogrammi Y-telje näitamise lineaarse või logaritmilisena. Enamiku digikaamera piltide puhul on lineaarne režiim kõige mõistlikum. Kuid piltide korral, mis sisaldavad olulisi püsivärviga alasid, domineerib lineaarse histogrammi kasutamisel sageli üks tulp. Sel juhul sobib logaritmiline histogramm paremini.

- Sisendi tasemed: see võimaldab kõigile vahemikele käsitsi tasemed valida. Graafikul näidatakse pilti tumedate, keskmiste ja heledate toonidena. Abstsiss hõlmab vahemikku 0 (must) kuni 255 (valge). Taseme pikslite arv asub ordinaadil. Kõvera pind tähistab kõiki pildi piksleid valitud kanalil (histogramm). Korralikult balansseeritud pildil on tasemed (toonid) terves vahemikus üsna ühtlaselt jaotunud. Kui pildil domineerib näiteks sinine värv, siis selle histogramm on rohelisel ja punasel kanalil tublisti vasakule nihkunud. Tasemete vahemikke saab muuta kolmel moel:

  - Kolme liuguriga. Ülalt esimene on mõeldud tumedate toonide, teine heledate toonide ja kolmas keskmiste toonide (sageli nimetatakse ka gammaväärtuseks) tarbeks.

  - Kolme sisendkastiga, kuhu saab väärtused otse sisestada.

  - Kolme värvivalija nupuga, mille abil saab originaalfotolt hankida väärtused, mis kohendavad automaatselt kõigi kanalite sisendi tasemeid.

- Väljundi tasemed: see võimaldab käsitsi valida väljundi taseme vahemike piirangud. Ka siin on kaks liugurit, millega saab muuta väljundi tasemeid samamoodi, nagu seda kirjeldati sisendi tasemete juures.

- Auto: selle nupuga saab määrata tasemetele automaatsed seadistused vastavalt pildi pikslite intensiivsusele.

- Salvesta ja Laadi: need nupud teevad just seda, mida nimi ütleb. Kõiki tasemeid saab salvestada failina ja neid hiljem failist laadida. Failivorminguna kasutatakse Gimpi tasemete vormingut.

- Lähtesta kõik: selle nupuga saab lähtestada kõigi kanalite kõik sisendi tasemed ja väljundi tasemed.

Tasemete kohendamise tööriista mitmed võimalused lihtsustavad kontrollpunktide määramist sisendi tasemetele. Hiirega originaalpildi eelvaatlusele klõpsates luuakse redigeerimisalal püstine punktiirriba. See vastab piksliväärtusele kohas, kuhu pildiaknas hiirega klõpsasid. Hiirenuppu lohistades muudetakse püstriba positsiooni. Nii saab näha, kus asuvad pildi erinevad piksliväärtused sisendi tasemel, mis lubab tuvastada tumedate, keskmiste ja heledate toonide asukohta.

Selle võimaluse ning kolme värvivalija nupu abil saab automaatselt kohendada sisendi tasemeid kõigile kanalitele kontrollpunktid tumedate, keskmiste ja heledate toonide jaoks. Vali värvivalija, mida soovid kasutada, ning klõpsa originaalpildi eelvaatluse alal, misjärel luuakse sisendi tasemed nii punase, rohelise, sinise kui ka helenduse histogrammi kanalil.

Ülesärituse indikaator liidab värvi, kui pikslis on enam kui üks kanal ülesäritusega, ning sa näed kombineeritud värvi kanali kõveral. Seda rakendatakse ainult sihtpildi eelvaatluse alal ning see ei mõjuta kuidagi lõplikku renderdamist.

## Plugin tegevuses

Allpool on näha värvifoto sisendi tasemete kohendamine punase, rohelise ja sinise kanali jaoks. Intensiivsus/alfakanal ning väljundi tasemed on puutumata. Originaalpilt on (1), sihtpilt (2).

### Tasemete kohendamise plugin tegevuses