# Pildi nihutamine

Gilles
Caulier

    caulier dot gilles at free.fr

DigiKami pildi nihutamise tööriist võimaldab pilti horisontaalselt või vertikaalselt nihutada.

KDE
Digikam

# Sissejuhatus

Nihketööriista saab kasutada pildi nihutamiseks teatud suunas, mille korral pildi teist poolt nihutatakse vastassuunas. Näiteks horisontaalselt nihutamisel nihutatakse pildi ülemist osa paremale ja alumist vasakule. Siin ei ole tegemist pildi pööramisega, sest pilti ühtlasi moonutatakse. Teisisõnu muudetakse ristülik rööpkülikuks. Tööriista saab avada menüükäsuga Teisendus Nihe.

## Plugina kasutamine

Pilti saab nihutada liuguritega Horisontaalnurk ja Vertikaalnurk (väärtused on kraadides). Pilti võib nihutada korraga nii rõhtsalt kui püstiselt. Algpildi taastamiseks klõpsa nupule Vaikeväärtused. Nihkeefekti eelvaatlust näeb dialoogi ülaosas. Selle all on näha uue pildi mõõtmed pikslites.

Sinu abistamiseks näitab nihketööriist püstist ja rõhtsat punktiirjoont. Nende nägemiseks vii hiirekursor eelvaatluse kohale. Liiguta kursor sulle olulisse kohta pildil, näiteks veejoonele või hoone nurgale ja klõpsa hiire vasaku nupuga joonte paigalejätmiseks. Seejärel muuda nihet vastavalt joontele.

Pärast nihet muutub pilt vältimatult veidi hägusamaks. Ühekordsel muutmisel on see enamasti suhteliselt tühine, kuid kaks korda järjest nihutades on ka hägusus kaks korda suurem.

Pärast nihett jäävad selle nurkadesse ebameeldivad kolmnurksed "augud". Üks võimalus neist vabaneda on pilti kärpida, milleks vali pildiredaktori menüüst käsk Teisendus Kärbi.

## Plugin tegevuses

Siin on näha nihketööriista dialoog.

### Nihketööriista dialoog