# Moonutuste eriefektid

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

DigiKami moonutuste eriefektide plugin kujutab endast valikut digifotodele rakendatavaid moonutusefekte.

KDE
Digikam

# Sissejuhatus

Selle plugina abil saab tavalisest fotost mitmesuguseid moonutusefekte kasutades valmistada tõelise kunstiteose. Plugin kasutab algoritme, mille autor on Pieter Voloshyn.

## Plugina kasutamine

Kasutada saab järgmisi moonutusefekte:

Tüüp | Eelvaatlus
--- | ---
Kalasilmad: väänab foto ruumilise sfääri ümber, simuleerides fotograafias tuntud kalasilmaefekti. |
Väänutus: foto väänutatakse. |
Rõhtsilinder: foto väänatakse ümber rõhtsa silindri. |
Püstsilinder: foto väänatakse ümber püstise silindri. |
Rõht- ja püstsilinder: foto väänatakse nii ümber rõhtsa kui püstise silindri. |
Karikatuur: foto moonutatakse kalasilmaefekti vastandiga. |
Mitu nurka: foto jagatakse otsekui mitmest nurgast pildistatuna tekkivaks mustriks. |
Rõhtlained: foto moonutatakse rõhtsate lainetega. |
Püstlained: foto moonutatakse püstiste lainetega. |
Plokklained 1: pilt jagatakse plokkideks ja jäetakse mulje, nagu seda vaadataks läbi klaasplokkide. |
Plokklained 2: nagu plokklained 1, aga veidi teistsuguse moonutusega. |
Ringlained 1: foto moonutatakse ringlainetega. |
Ringlained 2: ringlainete efekti teine variant. |
Polaarsed koordinaadid: foto teisendatakse ristkülikulistelt koordinaatidelt polaarsetele koordinaatidele. |
Mittepolaarsed koordinaadid: polaarsete koordinaatide efekt vastupidi. |
Paanid: foto jagatakse ruutudeks ja neid liigutatakse pildil suvaliselt. |

Mõned efektid nõuavad üsna palju aega ja protsessori koormust. Sa saad efekti rakendamise alati katkestada, vajutades renderdamise ajal nupule Loobu.

## Plugin tegevuses

Siin on näha moonutuste eriefektide dialoog tegevuses.

### Moonutuste eriefekti dialoog eelvaatlus