# Forstør fotografi

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

cimglogo

Digikam pluginnet Forstør fotografi er definitivt et af de mest avancerede værktøjer til at øge størrelsen på et fotografi med minimalt kvalitetstab.

KDE
Digikam

# Indledning

Det store spørgsmål er: Hvordan kan man forstørre et billede og holde detaljerne skarpe? Hvordan kan man zoome ind når grænsen for opløsningen er nået? Hvordan kan man genopfinde eller gætte den manglede informationen for at fylde det nødvendigtvis grove billede ud efter forstørrelsen? Jo, algoritmen fra Cimg som vi bruger her gør et udmærket job. Prøv den og se selv!

Algoritmen som er grundlaget for Forstør fotografi er udviklet af IMAGE-gruppen i GREC CNRS laboratorium i Caen, Frankrig, og er en del af CImg-projektet.

## Brug pluginnet

### Dialogen Forstør fotografi

Du skal fortælle for pluginnet hvilken forstørrelse du vil have. Opsætningen er tilgængelig under fanebladet Ny størrelse og angives nedenfor:

- Behold proportion: Hvis dette er aktiveret, bevares originalbilledets proportioner når den nye størrelsen indstilles.

- Bredde: Det nye billedes bredde som bruges ved forstørrelse.

- Højde: Det nye billedes højde som bruges ved forstørrelse.

Hvis du vil indstille filterparametre for finjustering, bruges fanebladene Udjævning og Avancerede indstillinger:

### Udjævningsindstillinger for Forstør fotografi

- Detaljebevarende p [0, 100]: Dette kontrollerer bevarelse af krumninger (udtryk). En lav værdi tvinger en lige udjævning frem over hele billedet, mens større værdier i første omgang udjævner ligedannede områder og lader detaljerne være skarpere. Værdien 0,9 bevarer detaljer godt nok så ingen forøgelse af skarpheden kræves bagefter. Bemærk at Detaljebevaring nødvendigvis altid er dårligere end Anisotropi.

- Anisotropi alfa [0, 100]: En lav værdi udjævner lige meget i alle retninger, mens en værdi nær 1 kun udjævner i en retning. Hvis du har filmkorn eller CCD-lignende støj, giver en høj værdi et bølgelignende mønster, mens JPEG-artefakter er passende for værdier nær 1.

- Udjævning [0, 500]: Denne indstilling angiver maksimal udjævningsfaktor i alt (når p definerer den relative udjævning). Indstil det ifølge støjniveauet.

- Regularitet [0, 100]: Denne parameter gælder større strukturer. Jo større værdien er, desto mere regelmæssig bliver udjævningen i alt. Dette er nødvendigt når der er meget støj, eftersom det så er svært at estimere geometrien. Hvis du også vil opnå en 'van Gogh' turbulenseffekt, anbefales indstillinger større end 3.

- Filtreringsiterationer: Antal gange som udviskningsalgoritmen udføres. Oftest er 1 til 2 tilstrækkeligt.

Avancerede indstillinger:

### Avancerede indstillinger for Forstør fotografi

- Vinkelskridt da [5, 90]: Vinkelintegrering af anisotropifaktoren a. Hvis alfa vælges lille, skal da også vælges lille. Men vær klar over at små vinkler giver lange beregningstider. Vælg den så stor som du kan acceptere.

- Integreringsskridt [0.1, 10]: Skridtbredde for rumlig integrering udtrykt i billedpunkter. Bør forblive mindre end 1 (delbilledpunktsudjævning) og må aldrig være mere end 2.

- Brug lineær interpolation: Gevinsten i kvalitet hvis du markerer dette er kun marginal, og du taber en faktor to i hastighed. Det anbefales at lade det være slået fra.

Knapperne Gem som og Indlæs bruges til at gøre netop det. Alle filterindstillinger for at forstørre et fotografi som du har indstillet kan gemmes i filsystemet i en tekstfil og senere indlæses.

Forstør af fotografi er meget god til det som det gør, med det kan tage lang tid at udføre, og forårsage høj processorbelastning. Du kan altid afbryde beregningen ved at trykke på knappen Annullér under optegningen.

## Plugin i arbejde

Nedenfor ser du et eksempel på forstørrelse af et fotografi for et lille farvebilledsområde hvis størrelse er ændret til x2. Originalen er (1) og det forstørrede resultat (3). Forhåndsvisningen (2) er resultatet med den sædvanlige lineære størrelsesændringsmetode til sammenligning.

### Forhåndsvisning af filtret Forstør fotografi