# Vaba pööramine

Gilles
Caulier

    caulier dot gilles at free.fr

DigiKami vaba pööramise pluginaga saab pilti pöörata mis tahes nurga all.

KDE
Digikam

# Sissejuhatus

Kaameraga pilti tehes võib kergesti juhtuda, et see ei asetse käes just kõige sirgemini, mistõttu pildile jäädvustatu jääb teatud nurga alla. DigiKami pildiredaktoris saab sellist viga parandada vaba pööramise tööriistaba, mille kasutamiseks vali menüükäsk Teisendus Vaba pööramine ning muuda nurk sobivaks.

## Plugina kasutamine

Kasuta pildi pööramiseks liugurit Nurk (väärtused on kraadides). Kui soovid algse pildi taastada, klõpsa nupule Vaikeväärtused. Dialoogi ülaosas näeb kohe muutuste eelvaatlust. Selle all näeb ka uue pildi mõõtmeid pikslites.

Sinu abistamiseks näitab vaba pööramise tööriist püstist ja rõhtsat punktiirjoont. Nende nägemiseks vii hiirekursor eelvaatluse kohale. Liiguta kursor sulle olulisse kohta pildil, näiteks veejoonele või hoone nurgale ja klõpsa hiire vasaku nupuga joonte paigalejätmiseks. Seejärel muuda nurka vastavalt joontele.

Kui oled pildi nurka muutnud, võid tihtipeale leida, et asi on küll parem, aga mitte just ideaalne. Üks võimalus on nurka uuesti muuta, kuid sellel on ka oma puudused. Nimelt muutub pilt iga pööramise järel veidi hägusamaks, sest pööratud pikslid ei reastu võrreldes algsete pikslitega päris samamoodi. Ühekordse pööramise korral on selline moonutus enamasti väga väike, aga kahe pööramisega moonutus suureneb ja kahtlemata ei ole mõtet pilti karvavõrdki rohkem moonutada, kui just hädapärast vaja. Seepärast ongi punktiirjooned väga suureks abiks, võimaldades kohe esimese korraga leida õige nurga.

Pärast pildi pööramist jäävad selle nurkadesse ebameeldivad kolmnurksed "augud". Üks võimalus neist vabaneda on pilti kärpida, milleks vali pildiredaktori menüüst käsk Teisendus Kärbi.

## Plugin tegevuses

Vaba pööramise dialoog tegevuses.

### Vaba pööramise dialoog