# Uskarphedsmaske

Gilles
Caulier

    caulier dot gilles at free.fr

Digikams uskarphedsmaske-plugin er et værktøj til at forbedre et billedes skarphed. Det bruger unsharp-algoritmen taget fra Gimpen og med ophavsret af Winston Chang.

KDE
Digikam

# Indledning

Uskarpe fotos men også de fleste digitale billeder behøver skarphedskorrigering. Dette skyldes den digitale proces som fungerer ved at splitte et farvekontinuum op i punkter med marginalt forskellige farver. For elementer mindre end samplefrekvensen bliver midlet til en ens farve. Derfor bliver skarpe kanter en smule udtværret. Det samme fænomen opstår når man udskriver farvepunkter på papir.

Uskarphedsfilteret skærper kanter i et billede uden at øge mængden af støj eller pletter. Det er kongen af skarphedsfiltre. Det fungerer ved sammenligning, ved at bruge forskellen af et billede og en sløret udgave af samme billede. Det er normalt brugt på fotografiske billeder og giver et meget mere behageligt resultat end det traditionelle skarphedsfilter. Til trods for det temmelig forvirrende navn, som stammer fra dets rødder som en teknik brugt af filmfremkaldere, er dets formål at gøre billedet skarpere, ikke mere "uskarpt".

Nogle skannere benytter et skarphedsfilter når der skannes. Det er værd at deaktivere dette filter så du bevarer kontrollen over dit billede.

Filteret uskarphedsmaske er et glimrende værktøj til at fjerne tåge fra dine fotografier, se denne url for en demonstration.

## At bruge uskarphedsfilteret

### Uskarphedsmaske

Billedepanelet og det originale billede hjælper dig med at panorere i billedet. Forhåndsvisningsvinduet viser filterets effekt på billedet, med de aktuelle indstillinger.

Der er to vigtige parametre, Radius og Mængde. Standardværdierne virker ofte med ret godt resultat, så du bør forsøge med dem først. Øges enten Radius eller Mængde, øges effekten styrke. Lad dig imidlertid ikke rive med. Gør du uskarphedsmasken for stærk, forstærkes støjen i billedet og giver også anledning til synlige artifakter hvor der er skarpe kanter.

Radius tillader dig at indstille hvor mange billedpunkter på hver side af en kant der skal påvirkes af skarphedsfilteret. Højopløselige billeder tillader en større radius. Det er altid bedst at forbedre skarpheden på et billede ved dets endelige opløsning.

Mængde-kontrollen er den procentdel af forskellen mellem originalen og det slørrede billede der tilbageføres i originalen. Den tillader dig at instille styrken, hvormed billedet skal skærpes.

Tærskel-kontrollen er en andel af den maksimale RGB-værdi, som er nødvendig for at anvende forskelsmængden. Den tillader dig at indstille minimumforskellen i billedpunktsværdier som indikerer en kant hvor skærpningen skal anvendes. Dermed kan du beskytte områder med bløde overgang fra skarphedsfilteret og undgå pletter i ansigter, i himmel eller på vandoverflader.

## Plugin i aktion

Dette er et eksempel på hvordan uskarphedsmasken kan ændre dit liv. Originalbilledet er (1) og det korrigerede billede er (2), Uskarphedsmasken blev anvendt med radius = 6.0, mængde = 0.5, tærskel = 0.0.

### Værktøjet Uskarphedsmaske i gang