# Malli lisamine

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

DigiKami malli lisamise plugin võimaldab lisada pildile malli.

KDE
Digikam

# Sissejuhatus

Piltidest või graafikast saab luua PNG-vormingus malle, mis sisaldavad raame, ääriseid või mingeid omaette pilte, mida on võimalik muudele piltidele lisada, niiöelda peale panna. Mallifaile ei paigaldata koos digiKamiga, kuid neid võib leida sellelt aadressilt. Lae need alla digiKami albumi andmebaasi ning määra seejärel mallide juurkataloog (vaata täpsemalt plugina kasutamisest kõnelevat lõiku).

Malli lisamiseks pildile kasuta pildiredaktoris menüükäsku Pilt Malli lisamine.

## Uue malli loomine

Uusi malle saab luua joonistamisrakendustega. Mallid tuleb salvestada kõvakettale. Pildi värvilistest aladest saab mask, mis hiljem lisatakse valitud pildile. PNG-vormingus mallifailid tuleb luua alfakanaliga RGB-režiimis. Alfakanaliga luuakse pildil läbipaistvad alad, mis mallil jäävad tühjaks. Pilt, millele mall lisatakse, paistab seejärel läbi malli tühja ala.

Malli suurusele ega orientatsioonile ei ole mingeid piiranguid. Siiski peaks kasutama PNG-faili maksimaalset tihendust (9), mis vähendab mallifaili suurust. Kui soovid lisada omaloodud malli digiKami mallide andmebaasi, saada see palun e-kirjale lisatuna digiKami meililisti aadressil digikam-users@kde.org.

## Plugina kasutamine

Kui kasutad pluginat esimest korda, tuleb määrata nupule Juurkataloog klõpsates kohalike mallide kataloog. Vali kataloog, kuhu kopeerisid mallifailid. Plugin jätab valiku meelde.

Pärast juurkataloogi määramist ilmub kataloogi puuvaade, mis näitab mallide kataloogi struktuuri. Sealt midagi valides näidatakse valitut kohe malli eelvaatluse alal.

Eelvaatluse ala all on kolm nuppu, millega saab määrata malli suurenduse ja pildi asukoha:

Suurenda: sellega saab pilti suurendada. Pilt tsentreeritakse hiire asukohta. Kui oled sellega rahul, klõpsa hiire parema nupuga.

Vähenda: sellega saab pilti vähendada. Pilt tsentreeritakse hiire asukohta. Kui oled sellega rahul, klõpsa hiire parema nupuga.

Liiguta: sellega saab muuta pildi asukohta malli all. Klõpsa ja lohista pilti hiire parema nupuga.

Klõpsuga nupule OK saab lisada malli aktiivsele pildile. Pildi suurust muudetakse automaatselt vastavalt malli suurusele.

## Plugin tegevuses

Allpool on näha malli lisamise dialoog.

### Malli lisamise dialoog